OpenLLM-France/wikimedia huggingface dataset:
# Sása (Zvolen)

* No s'ha de confondre amb Sása (Revúca).
Sása és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1332.
# Taula de llum

Una taula de llum és un dispositiu de visualització que consta d'una taula o caixa amb una cobertura translúcida que subministra una il·luminació uniforme del subjecte des de sota, il·luminada normalment amb llum fluorescent, per la poca escalfor que emet. En els oficis d'arts gràfiques s'utilitza per a calcar dibuixos, especialment en el món dels dibuixos animats o dels còmics, així com per revisar pel·lícula fotogràfica o il·lustracions que s'hi col·loquen al damunt. També es poden trobar en forma de panell muntats en les parets dels hospitals i consultoris mèdics per poder examinar les radiografies. a través d'una coberta translúcida il·luminada normalment amb tubs fluorescents a causa de la poca calor que emeten.
Algunes taules de llum poden ser com a grans caixes lluminoses aguantades en posició horitzontal mitjançant algun tipus de suport (potes) que permet posar fulls de paper o pel·lícules sobre la seva superfície de treball per veure-les millor o resseguir-les al llapis mentre s'està assegut còmodament en una cadira d'oficina, però n'hi ha d'altres que són més complexes i inclouen complicats estereoscopis integrats formant una sola unitat. Aquest tipus és l'utilitzat pels esquadrons Tomcat per a la interpretació de fotografies aèries.

## Usos

S'utilitzen sobretot en els oficis d'arts gràfiques per calcar dibuixos, especialment al món dels dibuixos animats o dels còmics. Un altre ús és per exemple per revisar una pel·lícula fotogràfica, fotolits o qualsevol tipus il·lustracions que es puguin col·locar al seu damunt.
En general: Calcat professional en animació, historietes, creació, disseny i dibuix, ensenyament, arquitectura, decoració d'interiors, moda, visionat de radiografies en hospitals (rajos X, ressonància magnètica, etc..)

### Esquadrons Tomcat

Comptaven amb un equip de fotògrafs de la marina de guerra encarregats del manteniment i procés de les imatges. Els esquadrons incloïen Oficials d'Intel·ligència especialistes amb la missió d'ajudar en la posterior explotació de les imatges dels mapes en 3D.
Es duia a terme el manteniment de les càmeres, es retiraven els cassets impressionats, després es processava la pel·lícula i es portava a una sala de tractament relacionada amb el Centre d'Intel·ligència de la nau (CVIC). Els especialistes d'intel·ligència, tenien un espai dedicat només per ells amb una taula lluminosa amb visió estereoscòpica, dissenyada especialment per analitzar els centenars de peus de pel·lícula i poder explotar-ne les dades.

## Vegeu també

* Taula de dibuix
* Copiadora heliogràfica
* Cianotípia
* Diazotípia
* Ozalid
* Caixa lluminosa
* Tauleta LED copiadora
* Copiadora tèrmica
* Copiadora Verifax
* Màscara fotogràfica
* Fotolit

## Referències

* ↑ Hearst Magazines. Popular Mechanics. Hearst Magazines, desembre 1963, p. 136–. ISSN 00324558.

## Enllaços externs

* Fabricant una caixa lluminosa
* Caixa lluminosa d'un monitor
* taula-de-llum-amb-un-vell-monitor Arxivat 2016-03-13 a Wayback Machine.
* Fabriquer-votre-table-lumineuse
# Team Wiesenhof

El Team Wiesenhof (codi UCI: WIE) va ser un equip ciclista alemany de ciclisme professional en ruta que es va fundar el 2001 i es va dissoldre el 2007.

## Història

L'equip es va crear el 2001 amb el nom de "Wiesenhof Leipzig". Després d'una primera temporada enquadrat en la categoria Grups Esportius III (o GS3, tercera divisió dels ciclisme a nivell internacional), l'equip passà a la categoria Grups Esportius II fins al 2004. El 2005, amb la creació de l'UCI ProTour, l'equip s'integra en la nova categoria d'equip professional continental, fins a la desaparició de l'equip, el 2007.

## Principals ciclistes

* Stefan van Dijk
* Bas Giling
* Jörg Ludewig
* Olaf Pollack
* Steffen Radochla
* Torsten Schmidt
* Martin Velits
* Peter Velits
* Steffen Wesemann
* Gerald Ciolek

## Palmarès
### Curses d'un dia

* Volta a Colònia: 2005 (David Kopp)
* Veenendaal-Veenendaal: 2007 (Steffen Radochla)

### Curses per etapes

* 1 etapa a la Volta a Alemanya: Gerald Ciolek

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2001 | 6è (GSIII) | Enrico Poitschke (307è) |
| 2002 | 31è (GSII) | Enrico Poitschke (354è) |
| 2003 | 11è (GSII) | Enrico Poitschke (149è) |
| 2004 | 12è (GSII) | Sebastian Siedler (273è) |
A partir del 2005, l'equip participa en els Circuits continentals de ciclisme. La taula presenta les classificacions de l'equip al circuit, així com el millor ciclista individual.
UCI Àfrica Tour
| Temporada | Classificació per equips | Millor ciclista en la classificació individual |
| 2005 | 6è | David Kopp (18è) |
| 2006 | 6è | Steffen Radochla (45è) |
| 2007 | 18è | Steffen Radochla (160è) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 20è | Steffen Radochla (78è) |
| 2006 | 24è | Steffen Radochla (89è) |
| 2007 | 14è | André Schulze (41è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 17è | David Kopp (45è) |
| 2006 | 9è | Gerald Ciolek (11è) |
| 2007 | 4t | Stefan van Dijk (4t) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).
# Teixidor de Bocage

El teixidor de Bocage (Ploceus temporalis) és un ocell de la família dels ploceids (Ploceidae).

## Hàbitat i distribució

Habita vegetació de ribera del centre i est d'Angola, sud-est de la República Democràtica del Congo i l'extrem nord-oest de Zàmbia.

## Referències

* ↑ «Teixidor de Bocage». Cercaterm. TERMCAT, Centre de Terminologia. Rev. 20/02/2022(català)
# Teixidor de Bannerman

El teixidor de Bannerman (Ploceus bannermani) és un ocell de la família dels ploceids (Ploceidae).

## Hàbitat i distribució

Habita boscos de les muntanyes del sud-est de Nigèria i Camerun.

## Referències

* ↑ «Teixidor de Bannerman». Cercaterm. TERMCAT, Centre de Terminologia. Rev. 20/02/2022(català)
# Josep Juncosa i Mestre

Josep Juncosa i Mestre (Vilanova i la Geltrú, 4 d'abril de 1775 - Vilanova i la Geltrú, 10 de maig de 1841) fou un poeta català en llengua castellana i catalana. Fou el primer poeta en llengua catalana de Vilanova i la Geltrú i és considerat una de les figures dels pre-renaixentistes catalans.
Nascut en el sí d'una família humil d'origen pagès va aprendre a llegir i escriure de manera autodidàctica. Del 1814 són algunes de les seves primeres poesies conegudes, un Sermó de Carnestoltes, després que la festa del Carnaval fes sis anys que no se celebrava a Vilanova i la Geltrú, i unes Poesías dedicadas al Señor Rey Fernando VII.
Defensa la poesia catalana segons la tradició i l'estil del Rector de Vallfogona. Amic de Magí Pers i Ramona, li lliurà un manuscrit per ser imprès a Barcelona, que restà oblidat quan Pers fugí a Cuba el 1840. Juncosa recopilà les seves poesies en dos volums, un de poesies en castellà, avui desaparegut, i un de poesies en català, conservat a la Biblioteca Víctor Balaguer.

## Referències

* 1 2 3 Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 175. ISBN 84-85960-83-1.
* ↑ Rius Vila, Joan «El carnaval vilanoví de l'any 1814». Diari de Vilanova, 29-01-1972, pàg. 11 [Consulta: 18 abril 2020].
* 1 2 «Josep Juncosa i Mestre». Diccionari de la literatura catalana. Barcelona: Grup Enciclopèdia Catalana.
# Recte

* Aquest article tracta sobre l'òrgan del sistema digestiu. Si cerqueu el governador romà, vegeu «Emili Recte».
El recte, també conegut com a budell cular o budell culà és l'últim tram del tub digestiu, situat immediatament després del còlon sigmoide. El recte rep els materials de deixalla que queden després de tot el procés de la digestió dels aliments, constituint la femta. El recte és la part final de l'intestí gros i té una longitud de 15 cm, i d'aquí la femta surt del cos a través de l'anus.

## Histologia

La histologia del recte és similar a la del còlon, tret que presenta criptes de Lieberkühn més profundes però que es presenten en menor quantitat.
Les columnes de Morgagni són plecs longitudinals de la mucosa, que s'uneixen entre si per a formar les vàlvules anals, que ajuden a l'anus a donar sustentació a la columna d'excrement.
L'epiteli presenta una transició, des d'un epiteli columnar simple a un epiteli columnar estratificat no queratinitzat. Després l'epiteli es queratinitza. La làmina pròpia alberga glàndules anals a nivell de la unió anorectal i glàndules circumanals a nivell de l'extrem distal del conducte anal. La capa muscular de la mucosa té una constitució proptotípica.
La submucosa alberga el plexe venós hemorroidal intern i extern.
L'esfínter anal intern correspon a un engruiximent de la capa circular interna de la capa muscular, i per això està conformada per múscul llis. L'esfínter anal extern està format per músculs del sòl pelvià, i correspon a múscul esquelètic voluntari.

## Fisiologia

El recte és un dels òrgans més importants en la defecació humana. L'ampolla rectal serveix com emmagatzematge temporal de la femta, pel fet que les parets rectals es distenen quan s'acumulen els excrements en el seu interior. Els receptors d'estirament del sistema nerviós vegetatiu, situat en les parets rectals, estimulen el desig defecatori. Si no es culmina la defecació, s'inhibeix el reflex defecatori, i la femta segueixen acumulant-se i continua l'absorció d'aigua pel recte, el que provoca un enduriment de la femta i un restrenyiment.
Quan el recte està ple, la pressió intrarectal empeny a les parets del canal anal, el recte s'escurça i les ones peristàltiques propulsen la femta cap a l'anus. Els esfínters intern i extern s'obren pels músculs del sòl pelvià, permetent la sortida dels excrements a l'exterior.

## Referències

* ↑ «budell» Diccionari Normatiu Valencià. Acadèmia Valenciana de la Llengua.
* ↑ Alcover, Antoni M.; Moll, Francesc de B. «cular». A: Diccionari català-valencià-balear. Palma: Moll, 1930-1962. ISBN 8427300255.
* ↑ «budell». Diccionari de la llengua catalana de l'IEC. Institut d'Estudis Catalans.
Viccionari
# Resolució 2025 del Consell de Seguretat de les Nacions Unides

La Resolució 2025 del Consell de Seguretat de les Nacions Unides fou adoptada per unanimitat el 14 de desembre de 2011. Després de recordar resolucions anteriors sobre la situació a Libèria, especialment les resolucions 1903 (2009) i 1532 (2004), el Consell ha acordat estendre durant un any el mandat del Grup d'experts que supervisa l'aplicació de l'embargament d'armes i la prohibició de viatjar, amb l'encàrrec de realitzar dues missions d'avaluació a Libèria i els estats veïns sobre la implementació de les sancions.
El Consell manté que, malgrat els progressos significatius, la situació a Libèria encara és una amenaça per a la pau i la seguretat internacionals a la regió i exigeix al govern de Libèria que faci tots els esforços necessaris per complir amb les seves obligacions. També va reafirmar la necessitat que la Missió de les Nacions Unides a Libèria (UNMIL) i l'Operació de les Nacions Unides a Costa d'Ivori (UNOCI) coordinin les seves estratègies i operacions en zones properes la frontera entre Libèria i Costa d'Ivori, per contribuir a la seguretat regional.

## Referències

* ↑ Security Council Renews for 12 Months Arms, Travel Bans Concerning Liberia, Unanimously Adopting Resolution 2025 (2011)

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Coregonus suidteri

Coregonus suidteri és una espècie de peix de la família dels salmònids i de l'ordre dels salmoniformes.

## Alimentació

Menja crustacis, larves d'insectes i mol·luscs bentònics (a la primavera) i pelàgics (a l'estiu).

## Distribució geogràfica

Es troba a Europa: llacs Vierwaldstätter, Zug i Sempach a Suïssa.

## Referències

* ↑ BioLib (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ FishBase (anglès)

## Bibliografia

* Birrer, A. i Schweizer, W., 1938. Der Balchen des Vierwaldstättersees (Coregonus Schinzii helveticus var. lucernensis, Fatio). Ein Beitrag zur Kenntniss der Coregonen in den Schwei zerseen.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fatio, V., 1890. Faune des vertébrés de la Suisse. V. Histoire naturelle des poissons. II. Physostomes (suite et fin), anacanthiens, chondrostéens, cyclostomes. Georg, Ginebra i Basilea.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M. 1997. European freshwater fishes. Biologia 52, Suppl. 5:1-271.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Svarvar, P.-O. i Müller, R., 1982. Die Felchen des Alpnachersees.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* «Coregonus suidteri». Catalogue of Life. (anglès) (anglès)
# Coregonus tugun

Coregonus tugun és una espècie de peix de la família dels salmònids i de l'ordre dels salmoniformes.

## Subespècies

* Coregonus tugun lenensis (Berg, 1932)
* Coregonus tugun tugun (Pallas, 1814)

## Referències

* ↑ BioLib (anglès)

## Enllaços externs

* «Coregonus tugun». Catalogue of Life. (anglès) (anglès)
# Condicions de contorn mixtes

En matemàtiques, les condicions de contorn mixtes per a una equació diferencial en derivades parcials indica que s'utilitzen diferents condicions de frontera o contorn sobre parts diferents de la frontera del domini de l'equació.

## Exemple

Per exemple, si u és una solució d'un equació diferencial en derivades parcials sobre el conjunt Ω amb frontera ∂Ω suau a trams, i ∂Ω està dividida en dues parts, Γ₁ i Γ₂, una pot usar la condicions de frontera de Dirichlet sobre Γ₁ i una condició de frontera de Neumann sobre Γ₂:
    ${\begin{cases}u_{{\big |}\Gamma _{1}}=u_{0}\\\left.{\frac {\partial u}{\partial n}}\right|_{\Gamma _{2}}=g\end{cases}}$
on u₀ i g són funcionis donades definides sobre aquelles porcions de la frontera.
La condició de frontera de Robin és un altre tipus de condició de frontera híbrida; és una combinació lineal de les condicions de frontera de Dirichlet i Neumann.

## Vegeu també

* Condició de frontera de Dirichlet
* Condició de frontera de Neumann
* Condició de frontera de Cauchy

## Bibliografia

* Guru, Bhag S.; Hiziroglu, Hüseyin R. Electromagnetic field theory fundamentals, 2nd ed. (en anglès). Cambridge, UK; New York: Cambridge University Press, 2004, p. 593. ISBN 0521830168.
# Cours (Roine)

Cours és un municipi nou francès, situat al departament del Roine i a la regió d'Alvèrnia-Roine-Alps. L'any 2012 tenia 4.624 habitants.
L'1 de gener de 2016, es crea aquest municipi nou per la fusió de tres antics municipis, Cours-la-Ville, Pont-Trambouze i Thel, que es converteixen en municipis delegats. La seua capital és Cours-la-Ville.

## Referències

* ↑ Arrêté du 18 novembre 2015 portant création de la commune nouvelle de Cours (francès)
Viccionari
# Corumbataia tocantinensis

Corumbataia tocantinensis és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 3,8 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Araguaia i Tocantins.

## Referències

* 1 2 3 FishBase (anglès)
* ↑ Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Cova de Toralla

La Cova de Toralla és una cova del terme de Conca de Dalt, al Pallars Jussà, dins de l'antic terme de Toralla i Serradell, en l'àmbit del poble de Toralla.
Està situada a ponent de Toralla, en la cinglera que mira al nord-est del vessant septentrional de la Serra de Sant Salvador, al nord-est de l'Arreposador, al sud-oest del Caixot.
Quatre són les boques d'aquesta cova que s'obren a l'exterior, les dues extremes situades a la mateixa cinglera i més accessibles les centrals. Rere de les boques hi ha dues galeries paral·leles superposada una a l'altra, que es comuniquen en diversos punts del recorregut. La boca principal dona a la galeria superior al cap de 18 metres queda tallada per un pou que la comunica amb la inferior. La galeria troba una sala de sostre molt baix i continua fins als 66 metres de fondària, i en surt una galeria que comunica amb la boca superior de la cova. Sota de la boca principal hi ha una obertura que s'obre cap a una galeria sinuosa que té el seu final en una altra de les boques de la cova.

## Bibliografia

* DE VALLES, Jordi. "Cova de Toralla". A Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya
# Cooper's Hill Cheese-Rolling and Wake

La Cooper's Hill Cheese-Rolling and Wake és un esdeveniment que es ve celebrant anualment al mes de maig al turó Cooper's Hill, a Brockworth (prop de Cheltenham i Gloucester), a la regió anglesa de Cotswolds. L'esdeveniment pren el nom del turó on té lloc i de la vila situada en ell. Els competidors es llencen turó avall darrere d'un formatge Double Gloucester, i la primera persona que creua la línia d'arribada guanya el formatge. En teoria, els competidors proven d'atrapar el formatge, però com que es llença un segon abans i pot arribar a baixar a més de 110 quilòmetres per hora (prou per a colpejar i ferir algun espectador com va passar el 1997), quasi mai ho aconsegueixen.
És difícil tenir informació precisa, però la tradició té un mínim de 200 anys. S'ha suggerit que l'esdeveniment pot datar dels temps romans o podria haver sigut un ritual de curació pagà, però no hi ha cap prova al respecte.
El "Cheese Rollers" és també el nom d'un pub proper a menys d'un kilòmetre a peu del turó. Els competidores solen freqüentar aquest lloc abans de la competició per a encoratjar-se a base d'alcohol o per a pensar les tàctiques, i també després de la prova per a recuperar-se.
# CoopVoce

CoopVoce és l'operador de telefonia mòbil de Coop. És el primer operador virtual de telefonia mòbil llançat a Itàlia.
Operativa des de l'1 de juny de 2007 com a ESP MVNO, després d'una fase experimental d'uns tres mesos de durada, neix de l'acord entre Coop i TIM, del qual utilitza la xarxa GSM/UMTS/LTE per a la prestació del servei.
Per a la numeració de les seves targetes SIM, CoopVoce utilitza la primera dècada del 331 decamileous (és a dir, 331-1) i la tercera dècada del 370 decamileous (és a dir, 370-3).
L'oferta CoopVoce només està disponible en versió de prepagament, tant per a particulars com per a números d'IVA, i es pot subscriure als punts de venda Coop que participen en la iniciativa.

## Referències

* ↑ «COOPVOCE | CHI SIAMO». [Consulta: 21 novembre 2019].
* ↑ «4G». [Consulta: 21 novembre 2019].

## Vegeu també

* Coop Italia

## Enllaços externs

* CoopVoce - Lloc web oficial
# DansGuardian

DansGuardian és un programari de filtre de contingut, dissenyat per controlar l'accés a llocs web. Inclou un filtre de virus, important en sistemes Windows, és usat principalment en institucions d'educació, govern i empreses. Es caracteritza pel seu alt grau de flexibilitat i adaptació de la implementació.
DansGuardian s'instal·la en un ordinador (servidor) amb el sistema operatiu GNU/Linux, i filtrarà continguts de webs sol·licitades per la resta d'ordinadors (independentment del sistema operatiu que tinguin instal·lat). Per filtrar contingut fa servir comparació de caràcters, filtre PICS i filtre per URL.
Aquest programari s'ofereix amb una doble llicència: GPL v2 o comercial (depenent del seu ús).

## Característiques

Filtre de Virus

## Altres projectes

Actualment existeix un "fork" de Dansguardian anomenat MinD. MinD és l'acrònim redundant de MinD is not Dansguardian. Segons comenta la pròpia pàgina del projecte, MinD és un fork de l'última versió estable del famós filtre, al qual se li han afegit importants millores.

## Enllaços externs

* Pàgina Oficial de DansGuardian
# Cryptocentroides

Cryptocentroides és un gènere de peixos de la família dels gòbids i de l'ordre dels perciformes.

## Taxonomia

* Cryptocentroides arabicus (Gmelin, 1789)
* Cryptocentroides insignis (Seale, 1910)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Enllaços externs

* uBio (anglès)